Publication: Magyar Közlöny
Issue: MK-2004-62 (Year: 2004, Number: 62)
Era: 2004-2010
Section: a 80/2004. (V. 4.) FVM rendelethez
Paragraph Index: 1101

7. A szokásos biológiai vizsgálati módszerek nem adhatnak pozitív eredményt hasmenést okozó méreg (DSP: Diarrhetic Shellfish Poison) jelenlétére a tengeri puhatestûek ehetõ részeiben (az egész testben vagy bármilyen, külön fogyasztható részben). 7.1. A hasmenést okozó puhatestû-mérgezés (DSP) komplex tengeri biotoxinjai (okadaiksav és a dinofízistoxinok), a yessotoxinok, a pectenotoxinok és az azaspirsavak maximális szintje a tengeri puhatestû állatokban (az egész testben vagy bármely külön fogyasztható részben): — az okadaiksav, a dinofízistoxinok és a pectenotoxinok együttes maximális szintje: 160 µg okadaiksav ekvivalens/kg, — a yessotoxinok maximális szintje: 1 mg yessotoxin ekvivalens/kg, — az azaspirsavak maximális szintje: 160 µg azaspirsav ekvivalens/kg. 7.2. A hasmenést okozó puhatestû-mérgezés (DSP) komplex tengeri biotoxinjai (okadaiksav és a dinofízistoxinok), a yessotoxinok, a pectenotoxinok és az azaspirsavak kimutatására alkalmazandó elemzési módszerek a következõk: 7.2.1. Biológiai módszerek 7.2.1.1. Az említett toxinok kimutatására biológiai egértesztek sorozata használható, amelyek a vizsgálati adag (hepatopancreas vagy az egész test), valamint az extrakciós és tisztítási lépésekhez használt oldószerek tekintetében térnek el egymástól. Az érzékenység és a szelektivitás az extrakciós és tisztítási lépésekhez használt oldószerektõl függ, és ezt a használni kívánt módszer kiválasztásakor figyelembe kell venni a toxinok teljes skálájának lefedése érdekében. 7.2.1.2. Az okadaiksav, a dinofízistoxinok, a pectenotoxinok és a yessotoxinok kimutatása lehetséges egyetlen, acetonos extrakciót alkalmazó biológiai egérteszttel. Az esetleges kölcsönhatások kiküszöbölése érdekében ezt a vizsgálati eljárást szükség esetén folyadék/folyadék megoszlási lépésekkel lehet kiegészíteni, etil-acetát/víz vagy diklór-metán/víz alkalmazásával. A szabályozási szinteken az azaspirsavak kimutatása esetén ennél az eljárásnál vizsgálati adagként az egész test használata szükséges. 7.2.1.3. Mindegyik teszthez három egeret kell használni. Ha az egerek 5 g hepatopancreasnak vagy 25 g egész testnek megfelelõ extraktummal való beoltása után, a három közül kettõ 24 órán belül elpusztul, az eredményt pozitívnak kell tekinteni az említett toxinok közül egynek vagy többnek a 7.1. alpontban megállapított szint feletti mennyiségben való jelenlétének szempontjából. 7.2.1.4. Az okadaiksav, a dinofízistoxinok, a pectenotoxinok és az azaspirsavak kimutatására olyan biológiai egérteszt alkalmazható, amelyben acetonos extrakciót használunk dietil-éteres folyadék/folyadék megoszlást követõen, ez azonban nem alkalmas a yessotoxinok kimutatására, mivel a megoszlási lépés során e toxinok elveszhetnek. Mindegyik teszthez három egeret kell használni. Ha az egerek 5 g hepatopancreasnak vagy 25 g egész testnek megfelelõ extraktummal való beoltása után, a három közül kettõ 24 órán belül elpusztul, az eredményt pozitívnak kell tekinteni az okadaiksavnak, a dinofízistoxinoknak, a pectenotoxinoknak és az azaspirsavaknak a 7.1. alpontban megállapított szint feletti mennyiségben való jelenlétének szempontjából. 2004/62. szám 7.2.1.5. A biológiai patkányteszt az okadaiksavat, a dinofízistoxinokat és az azaspirsavakat mutatja ki. Mindegyik teszthez három patkányt kell használni. Ha a három patkány közül bármelyiknél hasmenéses reakció jelentkezik, az eredményt pozitívnak kell tekinteni az okadaiksavnak, a dinofízistoxinoknak és az azaspirsavaknak a 7.1. alpontban megállapított szint feletti mennyiségben való jelenlétének szempontjából. 7.2.2. Alternatív kimutatási módszerek 7.2.2.1. A biológiai tesztmódszerek mellett alternatív vagy kiegészítõ módszerként alkalmazható különbözõ módszerek sorozata, például nagy hatékonyságú folyadékkromatográfia (HPLC) fluorimetriás detektálással, folyadékkromatográfia (LC), tömegspektrometria (MS), immunpróbák, valamint funkcionális próbák, mint a foszfatáz-gátlási próba, feltéve, hogy azok önmagukban vagy kombináltan alkalmazva kimutatják legalább az alábbi analógokat, továbbá nem kevésbé hatékonyak, mint a biológiai módszerek, és alkalmazásuk a közegészség azonos szintû védelmét eredményezi: — okadaiksav és dinofízistoxinok: a DTX3 kimutatásához szükség lehet hidrolízisre is, — pectenotoxinok: PTX1 és PTX2, — yessotoxinok: YTX, 45 OH YTX, homo YTX és 45 OH homo YTX, — azaspirsavak: AZA1, AZA2 és AZA3. 7.2.2.2. Amennyiben újabb olyan analógokat fedeznek fel, amelyek közegészségügyi szempontból fontosak lehetnek, azokat is be kell venni az elemzésbe. Szabványoknak is rendelkezésre kell állniuk, mielõtt a kémiai elemzés lehetõvé válna. A teljes toxicitást az egyes toxinokról rendelkezésre álló toxicitási adatokon alapuló átváltási tényezõk segítségével kell kiszámítani. 7.2.2.3. A fenti módszerek teljesítményjellemzõit azt követõen kell megállapítani, hogy nemzetközileg elfogadott protokoll alapján hitelesítették azokat. 7.2.2.4. Amennyiben az elvégzett vizsgálatok eredményei eltérést mutatnak a különbözõ módszerek között, a biológiai egértesztet kell referenciamódszernek tekinteni.

Source: https://magyarkozlony.hu/hivatalos-lapok/679adcfee851755371c0c1e4ac6cd52542c7b1eb/dokumentumok/4666efae69bdfd508469c8193cf5290f3b88e319/letoltes